अंडर-19 टी-20 वर्ल्ड कप जीतने वाली टीम की श्वेता सहरावत को टीम की कमान
भारतीय क्रिकेट कंट्रोल बोर्ड (BCCI) ने इमर्जिंग विमेंस एशिया कप के लिए भारतीय A टीम की घोषणा कर दी है। इमर्जिंग विमेंस एशिया कप 13 जून से हांगकांग में होना है। पिछले साल अंडर-19 विमेंस टी-20 वर्ल्ड कप जीतने वाली टीम की वाइस कैप्टन रही
भारतीय क्रिकेट कंट्रोल बोर्ड (BCCI) ने इमर्जिंग विमेंस एशिया कप के लिए भारतीय A टीम की घोषणा कर दी है। इमर्जिंग विमेंस एशिया कप 13 जून से हांगकांग में होना है। पिछले साल अंडर-19 विमेंस टी-20 वर्ल्ड कप जीतने वाली टीम की वाइस कैप्टन रही दिल्ली की श्वेता सहरावत को टीम की कमान सौंपी गई है, जबकि सौम्या तिवारी को वाइस कैप्टन बनाया गया है।
श्वेता ने भारत को महिला अंडर-19 टी-20 वर्ल्ड कप चैंपियन बनाने में बड़ा योगदान दिया था। उन्होंने टूर्नामेंट के 7 मैचों में 99 की औसत से 297 रन बनाए थे। उन्होंने सात पारियों में तीन अर्धशतक भी लगाए थे। वे तीन बार आउट हुईं थीं। उनका स्ट्राइक रेट 140 से ज्यादा का रहा।
वहीं बैटिंग ऑलराउंडर सौम्या तिवारी ने 4 मैचों में 84 रन बनाए थे। फाइनल में उन्होंने इंग्लैंड के खिलाफ 37 गेंदों पर 24 रन की नाबाद पारी खेलकर टीम को जीत दिलाई थी। इनके आलवा अंडर-19 विमेंस वर्ल्ड कप में शामिल बॉलिंग ऑलराउंडर पार्शवी चोपड़ा, तीतास साधु, मन्नत कश्यप, एस यशश्री को भी टीम में जगह दी गई है।
पहली बार खेला जा रहा है इमर्जिंग टी-20 एशिया कप
इमर्जिंग विमेंस टी-20 एशिया कप पहली बार खेला जा रहा है। इसकी मेजबानी हांगकांग कर रहा है। इसमें आठ टीमें भाग ले रही हैं। भारतीय A टीम के अलावा इसमें पाकिस्तान A, श्रीलंका A, मलेशिया , थाईलैंड A, UAE, बांग्लादेश A और हांगकांग की टीम शामिल हैं।
भारत ग्रुप A में शामिल
भारतीय टीम ग्रुप A में शामिल है। इसमें इंडिया A के अलावा हांगकांग, पाकिस्तान A और थाईलैंड A की टीम शामिल हैं। ग्रुप B में बांग्लादेश A, मलेशिया, श्रीलंका A और UAE की टीम शामिल हैें।
दोनों ग्रुप में टॉप में रहने वाली टीम सेमीफाइनल में खेलेंगी
दोनो ग्रुप में शामिल टीमें अपने-अपने ग्रुप की सभी टीमों के साथ खेलेंगी। वहीं अपने-अपने ग्रुप में टॉप-2 पर रहने वाली टीम सेमीफाइनल में पहुंचेंगी। सेमीफाइनल में ग्रुप A में टॉप पर रहने वाली ग्रुप B में दूसरे स्थान पर रहने वाली टीम से भिड़ेगी। इसी तरह ग्रुप A में दूसरे स्थान पर रहने वाली टीम ग्रुप B में टॉप पर रहने वाली टीम से भिड़ेगी।
भारत-पाकिस्तान का मुकाबला 17 जून
भारतीय A टीम अपने ग्रुप में आखिरी लीग मुकाबले में पाकिस्तान A टीम से 17 जून को भिड़ेगी। भारतीय टीम अपना पहला मुकाबला 13 जून को हांगकांग के खिलाफ खेलेगी, जबकि दूसरा मुकाबला 15 जून को थाईलैंड A टीम से खेलेगी।
भारतीय A टीम 
श्वेता सहरावत (कैप्टन), सौम्या तिवारी (वाइस कैप्टन) तृषा गोंगड़ी, मुस्कान मलिक, श्रेयंका पाटिल, कनिका आहूजा, उमा छेत्री (विकेटकीपर), ममता मदीवाला (विकेटकीपर), तीतास साधु, एस यशश्री , काशवी गौतम, पार्शवी चोपड़ा, मन्नत कश्यप, बी अनुषा।